Norges EØS- og EU-minister

Norges EØS- og EU-minister, også kjent som Norges europaminister, var medlem av Norges regjering og statsråd i Utenriksdepartementet med ansvaret for saker knyttet til Det europeiske økonomiske samarbeidsområde (EØS) samt Norges forhold til Den europeiske union (EU). Posten ble opprettet 16. desember 2015 av Erna Solbergs regjering, som på denne tiden bestod av Høyre og Fremskrittspartiet. Vidar Helgesen hadde ansvar for de samme sakene som statsråd ved Statsministerens kontor fra 16. oktober 2013. Den ble nedlagt av samme regjering 17. januar 2018, samtidig som regjeringen ble utvidet med Venstre.

Liste over ministre

Kritikk

At Norge har en egen statsråd med ansvar for Europasaker ble kritisert av blant andre Senterpartileder Trygve Slagsvold Vedum. Vedum varslet på Senterpartiets landsmøte i 2017 at dersom partiet fikk regjeringsmakt, ville utenriksministerposten blitt styrket, og europaministerposten blitt avviklet. Vedum mener det er lite hensiktsmessig med en egen europaminister, da Norge ikke er medlem i EU. Han mente at utenriksministeren ville kunne håndtere europasaker.

Referanser 

Regjeringen Solberg
Lister over norske ministre etter departement
EØS
 
Etableringer i 2013
Opphør i 2018